
ข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๔  มิถุนายน  พ.ศ. ๒๕๕๗
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑. 
ปริจเฉท ๓ เรียกว่า ปกิณณกสังคหะ นั้นเพราะเหตุใด ? และให้แสดงมาติกาทั้ง ๖ พร้อมด้วยความหมาย
๒. 
ก.  ให้แปลคาถาดังต่อไปนี้
สุขํ  ทุกฺขมุเปกฺขาติ
ติวิธา  ตตฺถ  เวทนา





โสมนสฺสํ  โทมนสฺส
มิติ  เภเทน  ปญฺจธา

ข.  ให้จำแนกจิต  ๑๒๑  โดยเวทนา ๓ มาดู ?

๓.
ก. เมื่อจำแนกจิตโดยเหตุ ๖ แล้ว  มีแต่อเหตุกจิต  เอกเหตุกจิต ทวิเหตุกจิต  ติเหตุกจิต  ส่วนจตุเหตุกจิต  ปัญจเหตุกจิต  ฉเหตุกจิต นั้นไม่มี  ที่เป็นเช่นนี้เพราะเหตุใด ?


ข. ให้แสดงความแตกต่างกันระหว่างอเหตุกจิต  กับสเหตุกจิต ?

๔.  จงจำแนกกิจ ๑๔ โดยอเหตุกจิต ๑๘ ? 

๕.  ให้แสดงการจำแนกจิตที่เกิดในทวาร   และพ้นจากทวารโดยแน่นอน และไม่แน่นอน ดังต่อไปนี้

ก. จิตที่เกิดในทวารเดียว
   ข. จิตที่เกิดในทวาร ๕
  ค. จิตที่เกิดในทวาร ๖  ง. จิตที่เกิดพ้นจากทวาร ๖
และจงแปลคาถา ดังต่อไปนี้

เอกทฺวาริกจิตฺตานิ
ปญฺจฉทฺวาริกานิ  จ

ฉทฺวาริกวิมุตฺตานิ
วิมุตฺตานิ  จ  สพฺพถา

ฉตฺตึสติ  ตถา  ตีณิ
เอกตฺตึส  ยถากฺกมํ

ทสธา  นวธา  เจติ
ปญฺจธา  ปริทีปเย ฯ
๖. 
ก. ให้แสดงความหมายแตกต่างกันระหว่างคำว่า  อารัมมณะ  กับคำว่า  อาลัมพนะ ?


ข. จงแปลคาถาดังต่อไปนี้
ฉวตฺถุํ  นิสฺสิตา  กาเม  
สตฺต  รูเป  จตุพฺพิธา





ติวตฺถุํ  นิสฺสิตา  รูเป
ธาเตฺวกา  นิสฺสิตา  มตา.
๗. 
ก.  สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข.  พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง? ให้บอกความหมายของหมวดนั้น ๆ  มาด้วย ?

๘.  ให้ยกอุปมาเปรียบเทียบระหว่างกิเลสทั้ง ๓ มีอนุสัยกิเลสเป็นต้น  และให้แสดงกุศลที่สามารถประหาณกิเลสทั้ง ๓ เหล่านั้นมาโดยเฉพาะ ๆ  ว่ากุศลชนิดไหน  ประหาณกิเลสชนิดใด ?

๙. 
ก. ให้จำแนกอินทรีย์ ๒๒ โดยจิต  เจตสิก  รูป 

ข. จงแสดงความหมายพร้อมทั้งองค์ธรรมของ อนัญญาตัญญัสสามิตินทรีย์  อัญญินทรีย์  อัญญาตาวินทรีย์  
๑๐. จงจำแนก  อริยสัจจ์  ๔  โดยเหตุ  ผล  และโลกียะ  โลกุตตระ  เป็นต้น
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่  ๑  ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่  ๑๕  มิถุนายน  พ.ศ. ๒๕๕๗
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑. 
จงแสดงคาถาสังคหะ ทั้งบาลี  และคำแปล
ตอบ
คาถาสังคหะ

๑. 
สมฺปยุตฺตา    ยถาโยคํ
เตปญฺาส   สภาวโต


จิตฺตเจตสิกา  ธมฺมา
เตสนฺทานิ   ยถารหํ

๒. 
เวทนาเหตุโต  กิจฺจ-
ทฺวาราลมฺพนวตฺถุโต


จิตฺตุปฺปาทวเสเนว
สงฺคโห    นาม   นียเต

สภาวธรรม  ๕๓  คือ จิต  และเจตสิก ชื่อว่า นามเตปญฺญาสว่าโดยลักษณะของตนๆ  ประกอบด้วย  
เอกุปฺปาทตา  เป็นต้น  ตามที่ประกอบได้   ดังแสดงแล้วโดยพิสดาร (ในปริจเฉทที่ ๒)

บัดนี้ ข้าพเจ้าจะแสดงปกิณณกสังคหะของจิต  และเจตสิก  ว่าด้วยอำนาจแห่งการเกิดขึ้นของจิตโดยประเภทแห่งเวทนา  เหตุ  กิจจ์  ทวาร  อารมณ์  และวัตถุตามสมควร
๒. 
ก. คำว่า  เหตุ  หมายความว่าอย่างไร ?  ผลที่เกิดจากเหตุนั้น  ได้แก่อะไร ?


ข. เจตสิกที่ทำหน้าที่มากที่สุดนั้น  มีกี่ดวง ?  คืออะไรบ้าง ?  ให้บอกหน้าที่นั้น ๆ มาด้วย ?

ตอบ
ก. คำว่า เหตุ หมายความว่า  เป็นธรรมที่ให้ผลเกิดขึ้น  และให้ผลธรรมนั้นตั้งมั่นในอารมณ์  และให้เจริญขึ้นได้  ผลที่เกิดจากเหตุนั้น  ได้แก่กายกรรม  วจีกรรม  มโนกรรม  ที่เป็นกุศลบ้าง  อกุศลบ้าง  อพยากตะบ้าง 

ข. เจตสิกที่ทำหน้าที่มากที่สุดนั้นมี ๗ ดวง  คือ  สัพพจิตตสาธารณเจตสิก  ๗   ทำหน้าที่  ๑๔  อย่างคือ 
๑. ปฏิสนธิกิจ  ๒. ภวังคกิจ   ๓. อาวัชชนกิจ  ๔. ทัสสนกิจ  ๕. สวนกิจ  ๖. ฆายนกิจ  ๗. สายนกิจ   ๘. ผุสนกิจ        
๙. สัมปปฏิจฉนกิจ   ๑๐. สันตีรณกิจ  ๑๑. โวฏฐัพพนกิจ  ๑๒. ชวนกิจ  ๑๓. ตทารัมมณกิจ   ๑๔. จุติกิจ ฯ
๓. 
คำว่าทวารในที่นี้  หมายความว่าอย่างไร ?  และมีกี่อย่าง   คืออะไรบ้าง ?  ให้บอกองค์ธรรมของทวารนั้น ๆ  มาด้วย
ตอบ 
คำว่าทวาร   ในที่นี้หมายความว่า   ประตู  ซึ่งเป็นที่เข้าออกของวิถีจิตทั้งหลายเหมือนหนึ่งประตู

สำหรับเป็นที่เข้าออกของคนทั้งหลาย  มี  ๖  อย่างคือ


๑.  จักขุทวาร
องค์ธรรมได้แก่  
จักขุปสาท

๒.  โสตทวาร
องค์ธรรมได้แก่  
โสตปสาท

๓.  ฆานทวาร
องค์ธรรมได้แก่  
ฆานปสาท

๔.  ชิวหาทวาร
องค์ธรรมได้แก่  
ชิวหาปสาท

๕.  กายทวาร
องค์ธรรมได้แก่  
กายปสาท

๖.  มโนทวาร
องค์ธรรมได้แก่  
ภวังคจิต ๑๙ 
๔. 
ก.  แสดงเหตุผลที่วิริยะดวงเดียว  เป็นสัมมัปปธานทั้ง ๔ ได้

ข.  จงจำแนกองค์มรรค ๘  โดยสีลขันธ์  สมาธิขันธ์  ปัญญาขันธ์
ตอบ
ก.  วิริยะดวงเดียวเป็นสัมมัปปธานทั้ง ๔ ได้  เพราะกิจของวิริยะในที่นี้มีอยู่  ๔ อย่างคือ
๑. พยายามเพื่อ
ละอกุศลที่เกิดแล้ว
๒. พยายามเพื่อ
ไม่ให้อกุศลใหม่เกิด
๓. พยายามเพื่อ
ให้กุศลใหม่เกิด
๔. พยายามเพื่อ
ให้กุศลที่เกิดแล้วเจริญรุ่งเรืองขึ้น

ข.  การจำแนกองค์มรรค ๘   โดยสีลขันธ์  สมาธิขันธ์  ปัญญาขันธ์  
๑. สัมมาวาจา 
๒. สัมมกัมมันตะ 
๓. สัมมาอาชีวะ 
องค์มรรคทั้ง ๓ นี้  สงเคราะห์เข้าใน  สีลขันธ์
๔. สัมมาวายามะ 
๕. สัมมาสติ 
๖. สัมมาสมาธิ
องค์มรรคทั้ง ๓ นี้  สงเคราะห์เข้าใน  สมาธิขันธ์
๗. สัมมาทิฏฐิ 
๘. สัมมาสังกัปปะ 
องค์มรรคทั้ง ๒ นี้  สงเคราะห์เข้าใน  ปัญญาขันธ์
๕. คำว่า ขันธ์  หมายความว่าอย่างไร ? ให้แสดงขันธ์ ๕ พร้อมทั้งความหมายและองค์ธรรม 
ตอบ
คำว่า ขันธ์  หมายความว่า  เป็นกลุ่ม  เป็นกอง

แสดงขันธ์  ๕  พร้อม ความหมายและองค์ธรรมดังนี้คือ
1. รูปขันธ์  กองรูป  องค์ธรรมได้แก่ รูป ๒๘
2. เวทนาขันธ์  กองเวทนา  องค์ธรรมได้แก่  เวทนาเจตสิกที่ในจิต ๘๙ หรือ ๑๒๑
3. สัญญาขันธ์ กองสัญญา  องค์ธรรมได้แก่  สัญญาเจตสิกที่ในจิต ๘๙ หรือ ๑๒๑
4. สังขารขันธ์  กองสังขาร  องค์ธรรมได้แก่  เจตสิก ๕๐ (เว้นเวทนา  สัญญา)  ที่ในจิต ๘๙ หรือ ๑๒๑ ตามสมควร
5. วิญญาณขันธ์ กองจิต  องค์ธรรมได้แก่ จิต ๘๙ หรือ ๑๒๑
**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๕๗
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๔  มิถุนายน  พ.ศ. ๒๕๕๗
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑. 
ปริจเฉท ๓ เรียกว่า ปกิณณกสังคหะ นั้นเพราะเหตุใด ? และให้แสดงมาติกาทั้ง ๖ พร้อมด้วยความหมาย
ตอบ
ปริจเฉท ๓ ที่เรียกว่า  ปกิณณกสังคหะนั้น  เพราะเหตุว่า

การแสดงสงเคราะห์จิต  เจตสิก  โดยเรี่ยรายทั่วไป  คือ แสดงสงเคราะห์  โดยประเภทแห่ง เวทนาบ้าง  เหตุบ้าง  กิจบ้าง  ทวารบ้าง  อารมณ์บ้าง  วัตถุบ้าง  เพราะเหตุนี้  ปริจเฉท ๓ จึงเรียกว่าปกิณณกสังคหะ

แสดงมาติกาทั้ง  ๖  พร้อมด้วยความหมาย
๑. เวทนาสังคหะ  หมายความว่า  การสงเคราะห์  จิต  เจตสิก  โดยประเภท แห่งเวทนา ๓  หรือ ๕
๒. เหตุสังคหะ หมายความว่า  การสงเคราะห์จิต เจตสิก  โดยประเภทแห่งเหตุ ๖
๓. กิจจสังคหะ หมายความว่า  การสงเคราะห์จิต  เจตสิก  โดยประเภทแห่งกิจ ๑๔ และฐาน ๑๐
๔. ทวารสังคหะ  หมายความว่า  การสงเคราะห์จิต  เจตสิก  โดยประเภทแห่งทวาร ๖
๕. อารัมมณสังคหะ  หมายความว่า  การสงเคราะห์ จิต  เจตสิก  โดยประเภทแห่ง อารมณ์ ๖
๖. วัตถุสังคหะ  หมายความว่า การสงเคราะห์จิต  เจตสิก  โดยประเภทแห่งวัตถุ ๖
๒. 
ก.  ให้แปลคาถาดังต่อไปนี้

สุขํ  ทุกฺขมุเปกฺขาติ

ติวิธา  ตตฺถ  เวทนา

โสมนสฺสํ  โทมนสฺส

มิติ  เภเทน  ปญฺจธา

ข.  ให้จำแนกจิต  ๑๒๑  โดยเวทนา ๓ มาดู ?

ตอบ
ก.  คาถานี้แปลความว่า  ในเวทนาสังคหะนั้น  ว่าโดยอารัมมณานุภวนลักขณะ  คือ ลักษณะแห่งการเสวยอารมณ์แล้ว  มีเวทนา ๓  อย่าง  คือ  ๑  สุขเวทนา  ๒.ทุกขเวทนา  ๓. อุเบกขาเวทนา  ว่าโดยอินทริยเภท คือ  ประเภทแห่งอินทรีย์แล้ว  มีเวทนา ๕ อย่างคือ  ๑ สุขเวทนา  ๒.ทุกขเวทนา  ๓.โสมนัสสเวทนา  ๔. โทมนัสสเวทนา  
๕. อุเบกขาเวทนา

ข.  จำแนกจิต ๑๒๑  โดยเวทนา ๓ ดังนี้คือ

๑.  จิตที่เกิดพร้อมด้วยสุขเวทนามี ๖๓ คือ  สุขสหคตกายวิญญาณจิต ๑  โสมนัสสสหคตจิต ๖๒

๒.  จิตที่เกิดพร้อมด้วยทุกขเวทนามี ๓ คือ  ทุกขสหคตกายวิญญาณจิต ๑ โทสมูลจิต ๒

๓.  จิตที่เกิดพร้อมด้วยอุเบกขาเวทนา มี ๕๕ คือ อุเบกขาสหคตจิต ๕๕
๓.
ก. เมื่อจำแนกจิตโดยเหตุ ๖ แล้ว  มีแต่อเหตุกจิต  เอกเหตุกจิต ทวิเหตุกจิต  ติเหตุกจิต  ส่วนจตุเหตุกจิต  ปัญจเหตุกจิต  ฉเหตุกจิต นั้นไม่มี  ที่เป็นเช่นนี้เพราะเหตุใด ?


ข. ให้แสดงความแตกต่างกันระหว่างอเหตุกจิต  กับสเหตุกจิต ?

ตอบ
ก. การที่จตุเหตุกจิต  ปัญจเหตุกจิต  ฉเหตุกจิตไม่มีนั้น  เพราะอกุศลเหตุมีเพียง ๓ กุศลเหตุ และอพยากตเหตุก็มีเพียง ๓ ธรรมดาอกุศลเหตุ กับกุศลเหตุ  หรือกับอพยากตเหตุนั้น  เกิดขึ้นพร้อมกันในจิตดวงเดียวกันไม่ได้  ฉะนั้น  จตุเหตุกจิต  ปัญจเหตุกจิต  ฉเหตุกจิต จึงไม่มี ฯ

ข. ความแตกต่างกันระหว่างอเหตุกจิต กับ สเหตุกจิตนั้นคือ
๑. อเหตุกจิต  จิตที่ไม่มีเหตุนั้น  มีกำลังอ่อน  ไม่มั่นคงในการรับอารมณ์
     สเหตุกจิต  จิตที่มีเหตุ  มีกำลังเข้มแข็ง  มั่นคงในการรับอารมณ์
๒. อเหตุกจิต  เมื่อว่าโดยชาติแล้วมี ๒ ชาติ  คือวิปากชาติ  กับกริยาชาติ
     สเหตุกจิต  เมื่อว่าโดยชาติแล้วมี ๔ ชาติ  คือ กุศลชาติ  อกุศลชาติ  วิปากชาติ  กริยาชาติ
๓. อเหตุกจิต  เป็นกามพวกเดียว
    สเหตุกจิต  เป็นกาม  มหัคคตะ  และโลกุตตระได้ทั้ง ๓
๔. อเหตุกจิต  เป็นโลกียะ
     สเหตุกจิต  เป็นโลกียะ  และโลกุตตระได้ทั้ง ๒ ฯ
๔. จงจำแนกกิจ ๑๔ โดยอเหตุกจิต ๑๘ ? 
ตอบ
จำแนกกิจ ๑๔  โดยอเหตุกจิต ๑๘ ดังนี้คือ

จิตที่ทำหน้าที่  ปฏิสนธิกิจ  ภวังคกิจ  จุติกิจ  มี ๒ ดวงคือ  อุเบกขาสันตีรณจิต ๒

จิตที่ทำหน้าที่  อาวัชชนกิจ มี ๒ ดวงคือ  ปัญจทวาราวัชชนจิต ๑  มโนทวาราวัชชนจิต ๑

จิตที่ทำหน้าที่ทัสสนกิจ  มี ๒ ดวงคือ  จักขุวิญญาณจิต ๒
จิตที่ทำหน้าที่สวนกิจ  มี ๒ ดวงคือ  โสตวิญญาณจิต ๒
จิตที่ทำหน้าที่ฆายนกิจ  มี ๒ ดวงคือ  ฆานวิญญาณจิต ๒
จิตที่ทำหน้าที่สายนกิจ  มี ๒ ดวงคือ  ชิวหาวิญญาณจิต ๒
จิตที่ทำหน้าที่ผุสนกิจ  มี ๒ ดวงคือ  กายวิญญาณจิต ๒
จิตที่ทำหน้าที่สัมปฏิจฉนกิจ  มี ๒ ดวงคือ  สัมปฏิจฉนจิต ๒
จิตที่ทำหน้าที่สันตีรณกิจ  มี ๓ ดวงคือ  สันตีรณจิต ๓
จิตที่ทำหน้าที่โวฏฐัพพนกิจ  มี ๑ ดวงคือ  มโนทวาราวัชชนจิต ๑
จิตที่ทำหน้าที่ชวนกิจ  มี ๑ ดวงคือ  หสิตุปปาทจิต ๑
จิตที่ทำหน้าที่ตทารัมมณกิจ  มี ๓ ดวงคือ  สันตีรณจิต ๓
๕. 
ให้แสดงการจำแนกจิตที่เกิดในทวาร   และพ้นจากทวารโดยแน่นอน และไม่แน่นอน ดังต่อไปนี้

ก. จิตที่เกิดในทวารเดียว
   ข. จิตที่เกิดในทวาร ๕
  ค. จิตที่เกิดในทวาร ๖  
ง. จิตที่เกิดพ้นจากทวาร ๖        
และจงแปลคาถา ดังต่อไปนี้
เอกทฺวาริกจิตฺตานิ

ปญฺจฉทฺวาริกานิ  จ
ฉทฺวาริกวิมุตฺตานิ

วิมุตฺตานิ  จ  สพฺพถา
ฉตฺตึสติ  ตถา  ตีณิ

เอกตฺตึส  ยถากฺกมํ
ทสธา  นวธา  เจติ

ปญฺจธา  ปริทีปเย ฯ
ตอบ
ก.  จิตที่เกิดในทวารเดียวโดยแน่นอนมี ๓๖ หรือ ๖๘ ดวง ได้แก่ ทวิปัญจวิญญาณจิต ๑๐  อัปปนาชวนจิต ๒๖ หรือ ๕๘ ไม่แน่นอน ได้แก่ กามจิต ๔๔ (เว้นทวิปัญจวิญญาณจิต ๑๐)

ข.  จิตที่เกิดในทวาร ๕ โดยแน่นอน มี ๓ ดวง ได้แก่ มโนธาตุ ๓  ไม่แน่นอน ได้แก่ กามจิต ๔๑ (เว้นทวิปัญจวิญญาณจิต ๑๐ มโนธาตุ ๓)

ค.  จิตที่เกิดในทวาร ๖ โดยแน่นอนมี ๓๑ ดวง ได้แก่ โสมนัสสันตีรณจิต ๑  มโนทวาราวัชชนจิต ๑ กามชวนจิต ๒๙  ไม่แน่นอนมี ๑๐ ดวง ได้แก่ อุเบกขาสันตีรณจิต ๒ มหาวิปากจิต ๘

ง.  จิตที่เกิดพ้นจากทวาร ๖ โดยแน่นอนมี ๙ ดวง ได้แก่ มหัคคตวิปากจิต ๙  ไม่แน่นอน ได้แก่ อุเบกขาสันตีรณจิต ๒ มหาวิปากจิต ๘

คาถานี้แปลความว่า  จิตที่เกิดในทวารเดียว จิตที่เกิดในทวาร ๕ จิตที่เกิดในทวาร ๖ จิตที่บางทีเกิดในทวาร ๖ บางทีเกิดพ้นจากทวาร ๖ และจิตที่เกิดพ้นจากทวาร ๖ เสมอ มีจำนวนตามลำดับ ดังนี้คือ ๓๖-๓-๓๑–๑๐–๙
๖. 
ก. ให้แสดงความหมายแตกต่างกันระหว่างคำว่า  อารัมมณะ  กับคำว่า  อาลัมพนะ ?


ข. จงแปลคาถาดังต่อไปนี้

ฉวตฺถุํ  นิสฺสิตา  กาเม  
สตฺต  รูเป  จตุพฺพิธา




ติวตฺถุํ  นิสฺสิตา  รูเป

ธาเตฺวกา  นิสฺสิตา  มตา.
ตอบ
ก. ความหมายแตกต่างกันระหว่างคำว่า  อารัมมณะ  กับ  อาลัมพนะนั้น  มีดังนี้  อารัมมณะ  หมายความว่า  ธรรมชาติที่เป็นที่ยินดีของจิตเจตสิกทั้งหลาย  เสมือนหนึ่งสวนดอกไม้อันเป็นที่ยินดีของคนทั้งหลาย  อาลัมพนะ  หมายความว่า  ธรรมชาติอันเป็นเครื่องยึดเหนี่ยวของจิต  เจตสิกทั้งหลาย  เหมือนไม้เท้าหรือเชือกอันเป็นเครื่องยึดเหนี่ยวของคนชรา  และคนทุพพลภาพ ฯ

ข. คาถานี้แปลความว่า  นักศึกษาทั้งหลายพึงทราบ  วิญญาณธาตุ ๗  ที่อาศัยวัตถุรูป ๖  เกิดในกามภูมิ ๑๑  พึงทราบวิญญาณธาตุ ๔  คือ จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป ๓  คือ จักขุวัตถุ  โสตวัตถุ  หทยวัตถุ  เกิดในรูปภูมิ ๑๕  (เว้นอสัญญสัตตภูมิ)  พึงทราบมโนวิญญาณธาตุ ๑ ที่ไม่อาศัยวัตถุรูป  เกิดในอรูปภูมิ ๔ ฯ
๗. 
ก.  สมุจจยสังคหะ  หมายความว่าอย่างไร ?  ให้ยกวจนัตถะขึ้นแสดงด้วย ?


ข.  พระอนุรุทธาจารย์  แสดงการจำแนกวัตถุธรรม ๗๒  นั้น  ออกเป็นกี่หมวด ? คืออะไรบ้าง? ให้บอกความหมายของหมวดนั้น ๆ  มาด้วย ?

ตอบ
ก.  สมุจจยสังคหะ  หมายความว่า  ปริจเฉทที่แสดงการรวบรวมปรมัตถธรรมทั้ง ๔  ที่มีสภาพเข้ากันได้ให้อยู่เป็นหมวด ๆ  ชื่อว่าสมุจจยสังคหะ   ดังมีวจนัตถะแสดงว่า  สห  อุจฺจียนฺเต  เอตฺถาติ  สมุจฺจโย (วา)  สํ  ปิณฺเฑตฺวา  
อุจฺจียนฺเต  เอเตนาติ  สมุจฺจโย  ปริจเฉทที่ชื่อว่าสมุจจยะ  เพราะเป็นปริจเฉทที่แสดงรวบรวมปรมัตถธรรมทั้ง ๔ ประการพร้อมกัน (หรือ) ปริจเฉทที่ชื่อว่าสมุจจยะ  เพราะเป็นเหตุแห่งการรวบรวมปรมัตถธรรมที่มีสภาพเข้ากันได้  ให้อยู่เป็นหมวด ๆ 
ข.  พระอนุรุทธาจารย์  แสดงการจำแนกวัตถุธรรม ๗๒ นั้น  ออกเป็น ๔ หมวด  คือ
๑. อกุศลสังคหะ  การแสดงสงเคราะห์ธรรมที่เป็นฝ่ายอกุศลโดยส่วนเดียว  หมวดหนึ่ง
๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะ  ทั้ง ๓  ปนกันหมวดหนึ่ง
๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง
๔. สัพพสังคหะ  การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมดรวมกันหมวดหนึ่ง 
๘.  ให้ยกอุปมาเปรียบเทียบระหว่างกิเลสทั้ง ๓ มีอนุสัยกิเลสเป็นต้น  และให้แสดงกุศลที่สามารถประหาณกิเลสทั้ง ๓ เหล่านั้นมาโดยเฉพาะ ๆ  ว่ากุศลชนิดไหน  ประหาณกิเลสชนิดใด ?
ตอบ
แสดงยกอุปมาเปรียบเทียบระหว่างกิเลสทั้ง ๓  มีอนุสัยกิเลสเป็นต้นนั้น มีดังนี้  คือ อนุสัยกิเลส  ปริยุฏฐานกิเลส  วิติกกมกิเลส ทั้ง ๓ อย่างนี้ เปรียบเหมือนไม้ขีดไฟ อนุสัยกิเลส เปรียบเหมือนไฟที่อยู่ในหัวไม้ขีด อารมณ์ต่าง ๆ ที่มากระทบทาง ตา  หู  จมูก  ลิ้น  กาย  ใจ  เปรียบเหมือนเอาก้านไม้ขีดไฟขีดที่ข้างกล่อง  เมื่อไฟปรากฏขึ้น  ไฟนี้เปรียบเหมือนกับปริยุฏฐานกิเลส และเมื่อเอาไฟที่ปรากฏขึ้นนี้ไปจุดเข้ากับวัตถุสิ่งหนึ่งสิ่งใดแล้ว  ไฟที่ลุกติดวัตถุนั้น ๆ เปรียบเหมือนวีติกกมกิเลส  ดังนี้

และกุศลที่สามารถประหาณกิเลสทั้ง ๓  เหล่านี้ได้โดยเฉพาะ ๆ นั้นคือ
1. ศีลกุศล  สามารถประหาณวีติกกมกิเลสได้
2. สมาธิกุศล  สามารถประหาณปริยุฏฐานกิเลสได้
๓.  ปัญญาในมรรค  สามารถประหาณอนุสัยกิเลสได้
๙. 
ก. ให้จำแนกอินทรีย์ ๒๒ โดยจิต  เจตสิก  รูป 

ข. จงแสดงความหมายพร้อมทั้งองค์ธรรมของ อนัญญาตัญญัสสามิตินทรีย์  อัญญินทรีย์  อัญญาตาวินทรีย์  
ตอบ
ก. จำแนกอินทรีย์ ๒๒ โดยจิต  เจตสิก  รูป  นั้นมีดังนี้คือ

ในอินทรีย์ ๒๒ นั้น  จักขุนทรีย์  โสตินทรีย์  ชิวหินทรีย์  กายินทรีย์  อิตถินทรีย์  ปุริสินทรีย์  รวม ๗ อินทรีย์นี้เป็นรูป

ชีวิตินทรีย์ เป็นรูป  และเจตสิก

มนินทรีย์  เป็นจิต

สุขินทรีย์  ทุกขินทรีย์  โสมนัสสินทรีย์  โทมนัสสินทรีย์  อุเบกขินทรีย์  สัทธินทรีย์  วิริยินทรีย์  สตินทรีย์  
สมาธินทรีย์  ปัญญินทรีย์  อนัญญาตัญญัตสสามิตินทรีย์  อัญญินทรีย์  อัญญาตาวินทรีย์  รวม ๑๓  อินทรีย์นี้เป็นเจตสิก

ข. แสดงความหมายพร้อมทั้งองค์ธรรมของอินทรีย์ดังต่อไปนี้

อนัญญาตัญญัสสามิตินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนไม่เคยรู้  องค์ธรรมได้แก่ ปัญญาเจตสิก  ที่ในโสดาปัตติมรรคจิต ๑

อัญญินทรีย์  ธรรมชาติที่เป็นผู้ปกครองในการรู้แจ้งอริสัจจ์ ๔ ที่ตนเคยรู้  องค์ธรรมได้แก่ ปัญญาเจตสิก ที่ในมรรคจิตเบื้องบน ๓ และผลจิตเบื้องต่ำ ๓

อัญญาตาวินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔  สิ้นสุดแล้ว  องค์ธรรมได้แก่ ปัญญาเจตสิก ที่ในอรหัตตผลจิต ๑
๑๐. 
จงจำแนก  อริยสัจจ์  ๔  โดยเหตุ  ผล  และโลกียะ  โลกุตตระ  เป็นต้น

ตอบ
จำแนกอริยสัจจ์  ๔ โดยเหตุ ผล  และโลกียะ  โลกุตตระ  เป็นต้นนั้น  มีดังนี้



ทุกขสัจจ์  เป็นผล  สมุทยสัจจ์  เป็นเหตุ

นิโรธสัจจ์  เป็นผล   
มรรคสัจจ์ เป็นเหตุ

ทุกขสัจจ์  

สมุทยสัจจ์  



นิโรธสัจจ์

มรรคสัจจ์

ทุกขสัจจ์   เป็นสัจจะที่มีความเป็นไปอยู่ในวัฏฏสงสาร  ชื่อว่า  ปวัตติสัจจ์
สมุทยสัจจ์  เป็นสัจจะที่เป็นเหตุให้ทุกขสัจจะเกิดขึ้น   เป็นไปอยู่ในวัฏฏสงสาร
ชื่อว่า  ปวัตติเหตุสัจจ์

นิโรธสัจจ์  เป็นสัจจะที่ถอยอออกจากวัฏฏทุกข์  ชื่อว่า  นิวัตติสัจจะ

มรรคสัจจ์  เป็นสัจจะที่เป็นเหตุให้ถึงความถอยออกจาก  วัฏฏทุกข์  ชื่อ  นิวัตติเหตุสัจจะ
***************
ฝ่ายวางแผนและวิชาการ  อภิธรรมโชติกะวิทยาลัย

